
AVIZ

asupra proiectului de Lege privind aprobarea Ordonanţei de urgenţă a Guvernului nr.22/2005 pentru completarea Legii nr.94/1992 privind organizarea şi stabilirea Curţii de Conturi a României 

            În conformitate cu prevederile art.89 şi 108 din Regulamentul Camerei Deputaţilor republicat,  Comisia juridică, de disciplină şi imunităţi a fost sesizată spre dezbatere şi avizare în procedură de urgenţă cu proiectul de Lege privind aprobarea Ordonanţei de urgenţă a Guvernului nr.22/2005 pentru completarea Legii nr.94/1992 privind organizarea şi stabilirea Curţii de Conturi a României,  trimis cu adresa nr.P.L.X-110 din 30.03.2005, înregistrat sub nr.31/226 din 31 martie 2005.

Camera Deputaţilor este primă Cameră sesizată.

Consiliul Legislativ, cu avizul nr.214 din 16.03.2005, a avizat favorabil proiectul de lege.

Potrivit prevederilor art. 60 din Regulamentul Camerei Deputaţilor, comisia a dezbătut proiectul de Lege în şedinţa din  5.04.2005.
        Faţă de cele de mai sus, membrii comisiei au hotărât, cu unanimitate de voturi, avizarea favorabilă a proiectului de Lege privind aprobarea Ordonanţei de urgenţă a Guvernului nr.22/2005 pentru completarea Legii nr.94/1992 privind organizarea şi stabilirea Curţii de Conturi a României.

În raport de obiectul şi conţinutul său, proiectul de lege face parte din categoria legilor organice.

